recursal/SuperWikiNEXT-32B huggingface dataset:
**আমসত্ব** বা **আমসি** হলো আম থেকে তৈরি একটি মিষ্টিজাতীয় খাবার যা বাংলাদেশ এবং ভারতের পশ্চিমবঙ্গের বাঙালীদের কাছে জনপ্রিয়। আমসত্ব আমের মৌসুমে পাঁকা আমের রসালো অংশ থেকে প্রস্তুত করা হয়। আমসত্বের উল্লেখ বাংলা সাহিত্যে বহুবার পাওয়া গিয়েছে।

উপকরণ
-----

১) আম চটকে নেয়া
( মিষ্টি আমসত্ত্ব খেতে চাইলে পাকা আম আঁটি ফেলে চটকে নেবেন। আর টক মিষ্টি খেতে চাইলে কাঁচা ও পাকা আম মিলিয়ে নেবেন। সেক্ষেত্রে কাঁচা আম সিদ্ধ করে আঁটি ফেলে চটকে নিতে হবে)

২) চিনি (যতখানি আম তার সম পরিমাণ চিনি। এক কাপ আম হলে ১ কাপ চিনি। তবে নিজের স্বাদ অনুযায়ী দেয়া যাবে)

৩) সরিষার তেল প্রয়োজনমত

প্রস্তুত প্রণালি
----------------

পাকা আম চটকে নিতে হয় ভালো মত। তারপর ব্লেন্ডারে দিয়ে মিহি পেস্ট তৈরি করে ফেলতে হবে কোন জল যোগ ছাড়া। আমে আঁশ থাকলে চালনি দিয়ে চেলে নিতে হবে। এবার একটি ভারি তলার কড়াইতে এই আম ও চিনি দিয়ে জ্বাল দিতে হবে। ঘন ঘন নাড়তে হবে। আম থকথকে জেলির মত হয়ে গেলে নামিয়ে নিতে হয়। এবার একটি বাঁশের কুলা বা ডালায় সরিষার তেল মাখিয়ে তার ওপরে এই জ্বাল দেয়া থকথকে আম হাত দিয়ে লেপে দিতে হয়। তারপর এই কুলা বা ডালাকে রেখে দিতে হয় উনানের নিচে বা রোদে দেওয়া হয়, তবে রোদের দেয়া সমস্যা থাকলে উনানের নিচে রেখে দিলেও চমৎকার আমসত্ত্ব হবে। চাইলে ওভেনেও বেক করা যেতে পাড়ে। ১৮০ ডিগ্রি তাপমাত্রায় বেক করতে পারেন শুকিয়ে যাওয়া পর্যন্ত।
একটি লেয়ার শুকিয়ে গেলে ওপরে আরও একটি লেয়ার দেয়া হয়। প্রত্যেকটি লেয়ার দেয়ার পরই ভালো করে শুকিয়ে নিতে হয়।
শুকিয়ে গেলে তুলে এয়ার টাইট কৌটায় ভরে সংরক্ষণ করা হয়।

তথ্যসূত্র
---------
Pictures of the aurora australisপৃথিবীর বিভিন্ন স্থান থেকে মেরুজ্যোতির চিত্র।
**মেরুজ্যোতি**, **মেরুপ্রভা**, **আরোরা** বা **আরোরা অস্ট্রালিস** (আরোরা উষা) হল আকাশে একধরনের প্রাকৃতিক আলোর প্রদর্শনী। প্রধানত উঁচু অক্ষাংশের এলাকাগুলোতে আরোরা'র দেখা মিলে। আরোরা দেখতে অত্যন্ত সুন্দর। আরোরা নিয়ে প্রাচীনকালে অনেক উপকথা চালু ছিল। যেমন নর্জ উপকথা অনুসারে আরোরা হলো ঈশ্বরের সৃষ্টি সেতু। আবার কিছু কুসংস্কারচ্ছন্ন মানুষ আছে যারা মনে করেন তাদের পূর্বপুরুষেরা আকাশে নাচানাচি করে তাই আকাশের রং বদলে যায়।

আরোরা সৃষ্টির কারণ
------------------

সূর্য আমাদের থেকে প্রায় ৯৩ মিলিয়ন মাইল (প্রায় ১৫০ মিলিয়ন কি.মি.) দূরে অবস্থিত। কিন্তু এর প্রভাব বহুদূর পর্যন্ত বিস্তৃত। সৌরঝড়ে চার্জিত কণা (প্লাজমা) মহাকাশে ছড়িয়ে পড়ে। পৃথিবীতে এসব কণা পৌছালে পৃথিবীর চৌম্বক ক্ষেত্র এবং বায়ুমন্ডল এর সাথে প্রতিক্রিয়া করে। 
যখন সূর্যের চার্জিত কণাগুলো আমাদের পৃথিবীর বায়ুমন্ডলের অণু-পরমাণুকে আঘাত করে তখন সেই চার্জিত কণাগুলো বায়ুমন্ডলের অণু-পরমাণুগুলোকে আন্দোলিত করে এবং উজ্জ্বল করে তোলে। পরমাণু আন্দোলিত হওয়ার অর্থ হল এই যে, যেহেতু পরমাণু নিউক্লিয়াস এবং নিউক্লিয়াসকে আবর্তনকৃত ইলেক্ট্রন দ্বারা গঠিত তাই যখন সূর্য থেকে আগত চার্জিত কণা বায়ুমণ্ডলের পরমাণুকে আঘাত করে তখন ইলেক্ট্রনগুলো উচ্চ শক্তিস্তরে (নিউক্লিয়াস থেকে আপেক্ষিকভাবে অনেকদূরে) ঘুরতে শুরু করে। তারপর যখন আবার কোনো ইলেক্ট্রন নিম্ন শক্তিস্তরে চলে আসে তখন সেটি ফোটন বা আলোতে পরিণত হয়।

আরোরাতে যা ঘটে তেমনটি ঘটে নিয়নের বাতিতেও। নিয়ন টিউবের মধ্যে নিয়ন গ্যাসের পরমাণুগুলোকে আন্দোলিত করবার জন্য ব্যবহৃত হয় বিদ্যুৎ। তাই নিয়নের বাতিগুলো এরকম উচ্চ মানের রঙ্গিন আলো দেয়। আরোরাও ঠিক এভাবে কাজ করে-তবে এটি আরো বড় মাত্রায় হয়। 
আরোরাগুলো মাঝে মাঝে আলোর পর্দার মতো দেখায়। তবে এরা গোলাকার অথবা সর্পিল বা বাঁকানোও হতে পারে। বেশিরভাগ আরোরাতে সবুজ রঙ এবং গোলাপী রঙ দেখা যায়। তবে অনেকসময় লাল রঙ বা বেগুনী রঙের হতে পারে।

আরোরা সাধারণত দেখা যায় দক্ষিণ ও উত্তরের দেশগুলোতে। কানাডা, রাশিয়া, অস্ট্রেলিয়া, গ্রীনল্যান্ডের মতো দেশগুলোতে আরোরার দেখা মিলে।
মানব ইতিহাস জুড়ে আরোরার রঙ গুলো রহস্যময়। বিভিন্ন মিথোলোজিতে বিভিন্ন কুসংস্কার উল্লেখ করা হয়েছে এই নিয়ে। তবে বিজ্ঞান বলেঃ আমাদের বায়ুমন্ডলের গ্যাসগুলোই হলো আরোরার বিভিন্ন রঙের কারণ। উদাহরণঃ:আরোরার সবুজ রঙের কারণ হলো অক্সিজেন আবার আরোরার লাল এবং নীল রঙের জন্য দায়ী হল নাইট্রোজেন গ্যাস।

টীকা
----

তথ্যসূত্র
---------

1. ↑  "মেরুর আকাশে রোজ রঙের খেলা দেখায় মেরুজ্যোতি - TheWall" (ইংরেজি ভাষায়)। সংগ্রহের তারিখ ২০২১-০২-০৮। [*স্থায়ীভাবে অকার্যকর সংযোগ*]

বহিঃসংযোগ
---------
**নুর উদ্দিন চৌধুরী নয়ন** বাংলাদেশ আওয়ামী লীগের রাজনীতিবিদ ও আইনজীবী যিনি লক্ষ্মীপুর-২ আসনের সংসদ সদস্য।

রাজনৈতিক জীবন
-------------

ছাত্রলীগের মাধ্যমেই তার রাজনৈতিক জীবন শুরু। ১৯৭৮ সাল থেকে ১৯৮০ সাল পর্যন্ত লক্ষ্মীপুর আদর্শ সামাদ উচ্চ বিদ্যালয় ছাত্রলীগের সভাপতি হিসেবে দায়িত্ব পালন করেন তিনি। ১৯৮০ থেকে ১৯৮৩ সাল পর্যন্ত টানা তিন বছর লক্ষ্মীপুর পৌর ছাত্রলীগের সভাপতি, ১৯৮৩ থেকে ১৯৮৬ সাল পর্যন্ত লক্ষ্মীপুর সদর উপজেলা ছাত্রলীগের সভাপতি, ১৯৮৬ থেকে ১৯৮৮ সাল পর্যন্ত লক্ষ্মীপুর জেলা ছাত্রলীগের সভাপতি হিসেবে দায়িত্ব পালন করেছেন।
ছাত্রলীগের রাজনীতি শেষে ১৯৮৮ সালেই যোগ দেন আওয়ামী লীগে। আওয়ামী লীগে যোগ দিয়েই চমক দেখান এই নেতা। ১৯৮৮ থেকে ১৯৯৪ সাল পর্যন্ত লক্ষ্মীপুর পৌর আওয়ামী লীগের সাধারণ সম্পাদক, ১৯৯৪ থেকে ২০০৩ সাল পর্যন্ত লক্ষ্মীপুর উপজেলা আওয়ামী লীগের সাধারণ সম্পাদক, ২০০৩ থেকে ২০১৫ সাল পর্যন্ত লক্ষ্মীপুর উপজেলা আওয়ামী লীগের সাধারণ সম্পাদক হিসেবে দায়িত্ব পালন করেছেন এই নেতা। এরপর ২০১৫ থেকে এখন পর্যন্ত টানা দুই মেয়াদে লক্ষ্মীপুর জেলা আওয়ামী লীগের সাধারণ সম্পাদক হিসেবে দ্বায়িত্ব পালন করছেন।

নুর উদ্দিন চৌধুরী নয়ন লক্ষ্মীপুর জেলা আওয়ামী লীগের সাধারণ সম্পাদক। ২৮ জানুয়ারি ২০২১ সালে লক্ষ্মীপুর-২ আসনের সংসদ সদস্য কাজী শহিদ ইসলাম পাপুল কুয়েতের ফৌজদারি আদালত সাত বছরের কারাদণ্ড দিলে ১১ ফেব্রুয়ারি ২০২১ সালে বাংলাদেশের সংবিধানের ৬৬ ও ৬৭ অনুচ্ছেদ অনুসারে জাতীয় সংসদের সদস্য পদ হারান। ২৮ জুন ২০২১ সালের শূন্য আসনের উপনির্বাচনে নুর উদ্দিন চৌধুরী নয়ন সংসদ সদস্য নির্বাচিত হন। তিনি

তথ্যসূত্র
---------

1. ↑  "শপথ নিলেন নুর উদ্দিন চৌধুরী"। *সময় টিভি*। ২৮ জুন ২০২১। সংগ্রহের তারিখ ২৮ জুন ২০২১।
2. ↑  "এমপি হিসেবে শপথ নিলেন নুর উদ্দিন চৌধুরী নয়ন"। *জাগো নিউজ*। ২৮ জুন ২০২১। সংগ্রহের তারিখ ২৮ জুন ২০২১।
**করুণানিধান বন্দ্যোপাধ্যায়** (১৯ নভেম্বর, ১৮৭৭ — ৫ ফেব্রুয়ারি, ১৯৫৫) একজন বাঙালী রোমান্টিক রবীন্দ্রানুসারী জাতীয়তাবাদী কবি।

প্রারম্ভিক জীবন
---------------

তিনি নদিয়া জেলার শান্তিপুরের কাছে বাগআঁচড়া গ্রামে জন্মগ্রহণ করেছিলেন। পিতার নাম নৃসিংহ বন্দ্যোপাধ্যায়। করুণানিধান শান্তিপুর মিউনিসিপ্যাল স্কুল থেকে ১৮৯৬ সালে এন্ট্রান্স ও কলকাতা মেট্রোপলিটন ইনস্টিটিউশন থেকে এফ.এ পাস করে কলকাতা জেনারেল অ্যাসেমব্লিজ ইনস্টিটিউশনে বি.এ পড়া শুরু করেন। ১৯০২ সালে বি.এ পাশ করে শিক্ষকতা করতেন।

কাব্যপ্রতিভা
------------

ছাত্র জীবন থেকে কবিতা লিখতেন। তার প্রথম লেখা দেশাত্মবোধক কাব্য *বঙ্গমঙ্গল* প্রকাশিত হয় ১৯০১ সালে। এটি রাজরোষে পড়ার আশঙ্কায় বিনা নামে বের হয়। অন্যান্য কাবগ্রন্থের মধ্যে প্রসাদী, ঝরাফুল, শান্তিজল, শতনরী, রবীন্দ্র আরতি, গীতায়ন ইত্যাদি উল্লেখযোগ্য। তার দ্বারা পরবর্তীতে মোহিতলাল মজুমদার প্রমুখ অনেক কবি প্রভাবিত হন।

সম্মান
------

সাহিত্যে অবদানের কারণে কলকাতা বিশ্ববিদ্যালয় তাঁকে  জগত্তারিণী স্বর্ণপদক প্রদান করে ১৯৫১ সালে।

তথ্যসূত্র
---------

1. ↑  "বন্দ্যোপাধ্যায়, করুণানিধান"। সংগ্রহের তারিখ ২৬ সেপ্টেম্বর ২০১৭।
2. 1 2  প্রথম খন্ড, সুবোধ চন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৭৮।
3. ↑  "দেশপ্রেমিক কবি করুণানিধান বন্দ্যোপাধ্যায়ের ৬২মৃত্যূ বার্ষিকী আজ"। সংগ্রহের তারিখ ২৬ সেপ্টেম্বর ২০১৭। [*স্থায়ীভাবে অকার্যকর সংযোগ*]
ঐইলাত্তম
**ওইলাট্টম** একটি তামিল শব্দ যার আক্ষরিক অর্থ হল, *ডান্স অফ গ্রেস* অর্থাৎ **লাবণ্যময় নৃত্য**। **ওইলাট্টম** দক্ষিণ ভারতের তামিলনাড়ু অঞ্চলের মাদুরাই অঞ্চলে উদ্ভূত একটি লোক নৃত্যশৈলী। কিংবদন্তি এবং লোককথা অনুসারে তামিলনাডুর দক্ষিন অঞ্চলে এর উৎপত্তি এবং প্রাথমিকভাবে মাদুরাই জেলা, তিরুনেলভেলি জেলা এবং তিরুচিরাপল্লী জেলায় এই লোক নৃত্যশৈলীর বহুল প্রচার হয়। এটি তামিলনাড়ু এবং দক্ষিণ ভারতের ঐতিহ্যবাহী লোক নৃত্যশৈলীর মধ্যে ওইলাট্টম অন্যতম। এটি প্রধানত একটি দলগত নৃত্য অর্থাৎ এই নৃত্য পরিবেশনায় একের অধিক নৃত্যশিল্পীর প্রয়োজন হয়। ওইলাট্টম নৃত্যশৈলী প্রধানত পুরুষত্বের প্রতীক এবং পুরাকালে এই নৃত্যে নারীরা অংশগ্রহণ করতেন না। কিন্তু বিগত প্রায় দশ বছর থেকে নারীরাও এই নৃত্য পরিবেশনায় অংশগ্রহন করছে।

নৃত্য পরিবেশনা
--------------

ওইলাট্টম নৃত্য এক পুরুষপ্রধান নৃত্যশৈলী এবং প্রধানত পুরুষ নৃত্যকারদের দ্বারাই পরিবেশিত হয়। প্রধানত গ্রামের কোন উৎসবে বা আনন্দ অনুষ্ঠানে ওইলাট্টম নৃত্য পরিবেশিত হয়। ফসল কাটার পর পাখির হাত থেকে শস্য রক্ষা করতে এই নৃত্য পরিবেশনা হয়। নৃত্যে অংশগ্রহনকারী পুরুষ নৃত্যশিল্পীরা সারিবদ্ধভাবে একটি লাইনে দাঁড়ায়। তাদের প্রত্যেকের হাতে থাকে একটি বা দুটি করে রুমাল এবং তাদের পায়ে ঘুঙ্গুর বাঁধা থাকে। সেই রুমাল সহযোগে বাদ্যযন্ত্রের তালে তালে ছন্দময় পদক্ষেপনের মাধ্যমে তারা তাদের নৃত্য পরিবেশনা করে। এই নৃত্যে সঙ্গত করার জন্য *থাভিল* নামক এক বিশেষ বাদ্যযন্ত্রের ব্যবহার করা হয়। ওইলাট্টম নৃত্যশৈলীর রঙিন পোশাক, রুমালের ব্যবহার এবং নৃত্যশৈলী একে এক স্বতন্ত্র রূপ দিয়েছে।

পরিচিতি
-------

তামিল বিশ্ববিদ্যালয় মূলধারার চিহ্নিত লোকশিল্পগুলির মধ্যে ওইলাট্টম নৃত্য -কে বিশেষ স্থান দিয়েছে।

তথ্যসূত্র
---------

1. ↑  "Folk dances"। *Seminar: The Monthly Symposium*। Romeshraj Trust: 35। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Oyilattam"। Govt of Tamil Nadu, South Zone Cultural Centre। ২০০৯-০৬-১৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "தமிழ்நாட்டு நாட்டுப்புறக் கலைகள்"। ২০১২-০১-১১ তারিখে মূল থেকে আর্কাইভ করা। সংগ্রহের তারিখ ২০১২-০৭-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "In tradition's footsteps"। *The Hindu*। Chennai, India। অক্টোবর ২৯, ২০০৩। নভেম্বর ২৪, ২০০৩ তারিখে মূল থেকে আর্কাইভ করা। সংগ্রহের তারিখ ২০০৯-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2  "Oyilattam Folk Dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Kumar, B Aravind (জুলাই ২৭, ২০০৯)। "Academics find blueprint to revive Tamil folk arts"। *The Times of India*। অক্টোবর ২৪, ২০১২ তারিখে মূল থেকে আর্কাইভ করা। সংগ্রহের তারিখ ২০০৯-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আলহাজ্ব ইলিয়াস উদ্দিন মোল্লাহ্** (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৮,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। ইলিয়াস এর বাবা হারুন রশীদ মোল্লা পঞ্চম জাতীয় সংসদ নির্বাচন, ১৯৯১ সালের নির্বাচনের সাংসদ ছিলেন। আওয়ামী লীগের মনোনয়ন না পেয়ে বিএনপির প্রার্থী হিসেবে আওয়ামী লীগের প্রার্থী ড. কামাল হোসেনকে হারিয়ে জয় পান তিনি। িতিনি এইচএসসি পাশ করেছেন।

কর্মজীবন
--------

পেশায় ব্যবসায়ী ইলিয়াস উদ্দিন মোল্লাহ্ রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।

তথ্যসূত্র
---------

1. ↑  ঢাকা-১৬, মো: ইলিয়াস উদ্দিন মোল্লাহ্। "Constituency 189\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।
2. ↑  জোহা খান, কমল (১৯ ডিসেম্বর ২০১৮)। "ঢাকা-১৬: মোল্লাহ্বাড়িরই আওয়াজ বেশি"। *প্রথম আলো*। সংগ্রহের তারিখ ১২ অক্টোবর ২০২২।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
অন্য ব্যবহারের জন্য কামরুল ইসলাম (দ্ব্যর্থতা নিরসন) দেখুন।

**মোহাম্মদ কামরুল ইসলাম** (জন্ম: ১ জুন ১৯৫০) হলেন বাংলাদেশের একজন আইনজীবী ও রাজনীতিবদ যিনি ঢাকা-২ আসনের সংসদ সদস্য। তিনি ১৩ জানুয়ারি ২০১৪ সাল থেকে ৬ জানুয়ারি ২০১৯ সাল পর্যন্ত খাদ্যমন্ত্রী হিসেবে দায়িত্ব পালন করছেন।

প্রাথমিক জীবন
-------------

কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী তারা ব্রাহ্মণবাড়ীয়া থেকে ঢাকায় আসেন। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।

ঢাকা বারে যোগদানের মাধ্যমে আইন পেশা শুরু করেন কামরুল ইসলাম। পরে বাংলাদেশ সুপ্রিম কোর্টের আইনজীবী হিসেবে যোগদান করেন। ১৯৯৬-২০০১ সালে কামরুল ইসলাম ঢাকার পাবলিক প্রসিকিউটর হিসেবে দায়িত্ব পালন করেন।

রাজনৈতিক জীবন
-------------

কামরুল ইসলাম ১৯৬৯ সালে ছাত্রলীগের নেতা হিসেবে ৬ দফা ও ১১ দফা ভিত্তিক গণআন্দোলনে অংশ নেন। তিনি বাংলাদেশ আওয়ামী লীগ ঢাকা মহানগর শাখার যুগ্ম সাধারণ সম্পাদক।

তিনি ২০০৮ সাধারণ নির্বাচনে ঢাকা-২ আসনের জন্য আওয়ামী লীগের মনোনীত প্রার্থী হয়ে নির্বাচন করেন এবং নির্বাচনে জয়ী হয়ে হন। ২০১৪ সালে তিনি বিনা প্রতিদন্দ্বীতায় পুনরায় সংসদ সদস্য হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনঃরায় সংসদ সদস্য নির্বাচিত হন।

তিনি ২০০৮ থেকে ২০১৪ পর্যন্ত বাংলাদেশ সরকারের আইন বিচার ও সংসদ বিষয়ক মন্ত্রণালয়ের প্রতিমন্ত্রী ছিলেন। ১২ ফেব্রুয়অরি ২০১৪ থেকে তিনি খাদ্য মন্ত্রীর দায়িত্ব পালন করেন। তিনি বর্তমানে বাংলাদেশ আওয়ামী লীগ এর একজন প্রেসিডিয়াম সদস্য।

ব্যক্তিগত জীবন
--------------

কামরুল ইসলাম ১৯৭৪ সালের ডিসেম্বরে বেগম তায়েবা ইসলামের সঙ্গে বিবাহ বন্ধনে আবদ্ধ হন। এই দম্পতীর চার সন্তান - সায়েমা ইসলাম, সামিরা ইসলাম, সেগুপ্তা ইসলাম ও ডা. তানজির ইসলাম।

সমালোচনা
--------

হাকিম হাফেজ আজিজুল ইসলাম তার বড় ভাই, যিনি মুক্তিযুদ্ধকালে নেজামে ইসলামি পার্টির কেন্দ্রীয় প্রচার সম্পাদক ছিলেন এবং ঢাকায় প্রথম শান্তি কমিটি গঠন করেন। মুক্তিযুদ্ধের সময় তার ভাইয়ের মালিকানাধীন প্রিন্টিং প্রেসে তিনি ম্যানেজার হিসেবে কাজ করতেন। শেখ মজিবুর রহমানসহ পাকিস্তান বিরোধী আন্দোলনকার তথা মুক্তিযোদ্ধাদের নিয়ে তিনি এ পত্রিকায় ‘ইবলিশের দিনলিপি’ নামে সাপ্তাহিক বিশেষ সম্পাদকীয় প্রকাশ করতেন।

তাছাড়াও খাদ্যমন্ত্রী থাকাকালীন পঁচা গম কিনে তিনি সমালোচনার মুখে পড়েন।

তথ্যসূত্র
---------

1. ↑  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১০-২২।
2. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
3. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
4. ↑  "হাকিম হাফেজ আজিজুল ইসলামের স্মরণসভা"। *সময়*। সময় মিডিয়া লিমিটেড। ২৮ জানুয়ারি ২০১৯। সংগ্রহের তারিখ ২৩ আগস্ট ২০২৩।
5. ↑  "হাকীম হাফেজ আজিজুল ইসলাম এর স্মরণ সভা অনুষ্ঠিত"। *ajkerdesh.com*। জানুয়ারি ৩১, ২০২২। সংগ্রহের তারিখ ২৩ আগস্ট ২০২৩।
**জম্বি পর্নোগ্রাফি** হল পর্নোগ্রাফির একটি উপবর্গ যা জম্বিদের সাথে জড়িত, এক ধরনের অমৃত সত্তা যাদের নিয়ন্ত্রণহীন ক্ষুধা আছে কিন্তু কোন ব্যক্তিগত ইচ্ছা নেই।  ১৯৮০-এর দশকের ইতালীয় যৌন-শোষণ শিল্পের উত্থানের সময় এই উপধারার চলচ্চিত্রগুলি আবির্ভূত হয় এবং পরবর্তী দশকে মার্কিন যুক্তরাষ্ট্রেও মুক্তি পায়, কিন্তু তাদের জম্বি যৌনতার ব্যবহার মূলত দর্শকদের হতবাক করার জন্য। চলচ্চিত্র নির্মাতা ব্রুস ল্যাব্রুসের *অটো: অর, আপ উইথ ডেড পিপল* (২০০৮) এবং *এল. এ. জম্বি* (২০১০), দুটি বিশিষ্ট সমকামী জম্বি পর্ন চলচ্চিত্র যা পণ্ডিতদের দ্বারা সমকামীদের জীবন সম্পর্কে সমকামভীতিকে ধ্বংসকারী হিসাবে দেখা হয়েছে; চলচ্চিত্রগুলিতে, জম্বিফিকেশন শারীরিকভাবে এইডসের মতোই, একটি রোগ যা সাধারণত সমকামী পুরুষদের সাথে যুক্ত। যদিও জম্বি পর্ন কারো কাছে আকর্ষণীয় হতে পারে কারণ এটি নেক্রোফিলিয়া (মৃতদেহের সাথে যৌনতা) সম্পর্কিত নিষেধাজ্ঞাগুলি ভেঙে দেয় এবং পুরুষ দর্শকদের খোজাকরণ উদ্বিগ্নতা নিয়ে খেলে, জম্বিরাও হিংস্র প্রাণী যা তাদের যৌন সঙ্গীদের ধ্বংস করতে পারে। ফলস্বরূপ, ধারাটি অনেকাংশে অপ্রীতিকর থেকে গেছে।

Upper body and head of François Sagat, with blue skin, blood on his chest and face, and teeth protruding from his eyes and nose *এলএ জম্বি-* এর সেটে ফ্রাঁসোয়া সাগাত

পটভূমি
------

জম্বি বিংশ শতাব্দীর গোড়ার দিকে মার্কিন জনপ্রিয় সংস্কৃতির অংশ ছিল এবং তাদের প্রাথমিক চিত্রগুলি হাইতীয় এবং আফ্রিকান লোককাহিনীর উপর ভিত্তি করে তৈরি করা হয়েছিল। [2] প্রথম দিকের চিত্রে, জম্বিরা সত্যিকারের মৃত কিন্তু জীবন্ত প্রাণী ছিল না, কিন্তু জাদু দ্বারা অ্যানিমেটেড চেতনাহীন জীবন্ত মানুষ ছিল।  আধুনিক মার্কিন জম্বি *নাইট অফ দ্য লিভিং ডেড* (১৯৬৮) এর উপর ভিত্তি করে তৈরি করা হয়েছে, জর্জ এ. রোমেরোর একটি চলচ্চিত্র যাকে পর্ণ অধ্যয়ন পণ্ডিত শাকা ম্যাকগ্লোটেনের "আধুনিক জম্বি উর-টেক্সট" বলা হয়েছে।  ম্যাকগ্লোটেনের মতে, জম্বি হাইতি বিপ্লবের প্রতি পশ্চিমা বিশ্বের প্রতিক্রিয়ার মাধ্যমে হাইতির সাথে যুক্ত, যেখানে ক্রীতদাস মানুষ ফরাসি শাসন থেকে মুক্ত হয়েছিল এবং প্রভাবশালী অর্থনৈতিক ব্যবস্থাকে চ্যালেঞ্জ করেছিল, যাকে "রক্তপাতের বিষয়" হিসাবে দেখা হয়েছিল। ... এবং সীমাহীন বস্তুগত ধ্বংস ছিল।"

তথ্যসূত্র
---------

1. ↑  McGlotten ও Vangundy 2013।
2. ↑  Grilli 2012।
3. 1 2  McGlotten 2014।
**এ কে এম এনামুল হক শামীম** একজন বাংলাদেশি রাজনীতিবিদ এবং শেখ হাসিনার চতুর্থ মন্ত্রিসভার পানি সম্পদ মন্ত্রণালয়ের দায়িত্বপ্রাপ্ত উপমন্ত্রী। তিনি শরীয়তপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

শামীম ১৯৬৫ সালের ১০ নভেম্বর শরীয়তপুর জেলার ভেদরগঞ্জ উপজেলার সখিপুর থানার চর গোপালপুর ইউনিয়নের মালতকান্দি গ্রামে জন্মগ্রহণ করেন। তার পিতার নাম আবুল হাসেম মিয়া ও মাতার নাম আশ্রাফুন নেছা। শামীম নোয়াখালীর এ এম উচ্চ বিদ্যালয় থেকে মাধ্যমিক এবং ঢাকা রেসিডেনসিয়াল মডেল কলেজ থেকে উচ্চ মাধ্যমিক সম্পন্ন করে জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেন।

রাজনৈতিক জীবন
-------------

শামীম শিক্ষার্থী থাকাকালীন বাংলাদেশ ছাত্রলীগে যোগদানের মাধ্যমে রাজনীতিতে প্রবেশ করেন। ১৯৭৯ এম এ উচ্চ বিদ্যালয় শাখা ছাত্রলীগের সাধারণ সম্পাদক, ১৯৮৪ সালে জাহাঙ্গীরনগর বিশ্ববিদ্যালয় শাখা ছাত্রলীগের সাংগঠনিক সম্পাদক, ১৯৮৬ সালে সাধারণ সম্পাদক ও ১৯৮৮ সালে বিশ্ববিদ্যালয় শাখার সভাপতি নির্বাচিত হন। ১৯৮৯ সালে জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদের (জাকসু) সহ-সভাপতি (ভিপি) নির্বাচিত হন। পরের বছর ছাত্রলীগের কেন্দ্রীয় কমিটির সদস্য, ১৯৯২ সালে সিনিয়র সহ-সভাপতি ও ১৯৯৪ সালে কেন্দ্রীয় ছাত্রলীগের সভাপতি নির্বাচিত হন। ২০০২ সালে আওয়ামী লীগের পর্যবেক্ষক সদস্য হিসেবে যোগদানের মাধ্যমে তিনি মূল রাজনীতিতে প্রবেশ করেন। ২০১২ সালের ফেব্রুয়ারিতে প্রথমবার ও ডিসেম্বরে দ্বিতীয়বারেরমত আওয়ামী লীগের কেন্দ্রীয় কমিটির সদস্য হন এবং ২০১৬ সালের অক্টোবরে আওয়ামী লীগের ২০তম সম্মেলনে তিনি কেন্দ্রীয় কমিটির সাংগঠনিক সম্পাদক নির্বাচিত হন।

২০১৮ সালে একাদশ জাতীয় সংসদ নির্বাচনে শামীম শরীয়তপুর-২ আসন থেকে আওয়ামী লীগের মনোনয়নে প্রথমবারেরমত সংসদ সদস্য নির্বাচিত হন। নির্বাচনের পর আওয়ামী লীগ সরকার গঠন করলে তিনি ৭ জানুয়ারি ২০১৯ সালে শেখ হাসিনার চতুর্থ মন্ত্রিসভায় পানি সম্পদ মন্ত্রণালয়ের উপমন্ত্রীর দায়িত্ব পান।

তিনি বঙ্গবন্ধু স্কুল এন্ড কলেজ এর প্রতিষ্ঠা করেন।

ব্যক্তিগত ও পারিবারিক জীবন
--------------------------

শামীম ব্যক্তিগত জীবনে বিবাহিত এবং তার দুই মেয়ে রয়েছে। তার দাদা রওশন আলীও একজন জনপ্রতিনিধি ছিলেন। তার ছোট ভাই এ কে এম আমিনুল হক বাংলাদেশ সেনাবাহিনীর একজন মেজর জেনারেল।

তথ্যসূত্র
---------

1. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
2. ↑  "সংসদ নির্বাচন ২০১৮ ফলাফল"। *বিবিসি বাংলা* (ইংরেজি ভাষায়)। ২৭ ডিসেম্বর ২০১৮। সংগ্রহের তারিখ ১২ জানুয়ারি ২০১৯।
3. ↑  "হলফনামা" (পিডিএফ)। *119.40.90.133*। সংগ্রহের তারিখ ১২ জানুয়ারি ২০১৯। [*স্থায়ীভাবে অকার্যকর সংযোগ*]
4. ↑  "মাননীয় উপমন্ত্রী"। *পানি সম্পদ মন্ত্রণালয়*। সংগ্রহের তারিখ ১২ জানুয়ারি ২০১৯।
**সাংবাদিক শফিকুর রহমান** একজন বাংলাদেশী সাংবাদিক ও রাজনীতিবিদ। তিনি চাঁদপুর-৪ আসনের বর্তমান সংসদ সদস্য। তিনি ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের একজন রাজনীতিবিদ।

জন্ম ও শিক্ষাজীবন
-----------------

সাংবাদিক শফিকুর রহমানের পৈত্রিক বাড়ি চাঁদপুর জেলার ফরিদগঞ্জ উপজেলার বালিথুবা গ্রামের মিয়াজী বাড়ি। তার বাবার নাম মৌলভী আবদুল হামিদ আর মায়ের নাম আয়েশা খাতুন। তিনি তার শিক্ষাজীবন শুরু করেন প্রথম মাদ্রাসা থেকে। একাধারে মাদ্রাসা, স্কুল, কলেজ ও বিশ্ববিদ্যালয়ে তিনি শিক্ষা লাভ করেন। তিনি প্রথমে ফরিদগঞ্জ মজিদিয়া কামিল মাদ্রাসা থেকে ১৯৬৫ সালে কামিল হাদিস বিষয়ে (ডিগ্রী) লাভ করেন। তারপর ১৯৬৭ সালে চাঁদপুর সরকারি কলেজ থেকে এইচএসসি পাশ করেন। তারপর ঢাকা বিশ্ববিদ্যালয় থেকে বাংলায় এমএ ডিগ্রী লাভ করেন ১৯৭১ সালে।

মুক্তিযুদ্ধ ও সাংবাদিকতা
------------------------

**শফিকুর** ১৯৭১ সালে মুক্তিযুদ্ধে অংশ নেন। পরে তিনি যুক্তরাজ্য ও জাপানে সাংবাদিকতার ওপর উচ্চতর শিক্ষা নেন। ঢাকা বিশ্ববিদ্যালয়ে পড়া অবস্থায় তিনি ইত্তেফাক-এর বিশ্ববিদ্যালয় প্রতিনিধি হিসেবে সাংবাদিকতা শুরু করেন। তিনি পরপর দুইবার (২০১৫-২০১৮) জাতীয় প্রেসক্লাবের সভাপতি ছিলেন।  বর্তমানে তিনি বেসরকারি সিটিজেন টেলিভিশনের চেয়ারম্যান ও প্রধান সম্পাদক। ২৭ ডিসেম্বর ২০১৮ তারিখে চাঁদপুর হাসান আলী সরকারি উচ্চ বিদ্যালয়ের মাঠে এক জনসভায় প্রধানমন্ত্রী শেখ হাসিনা ভিডিও কনফারেন্সে শফিকুর সম্পর্কে, বলেন, ‘সাংবাদিক শফিক আমার সহপাঠী ও বন্ধু। তার সঙ্গে ঢাকা বিশ্ববিদ্যালয়ে পড়াকালে ছাত্রলীগের রাজনীতি করেছি। তাকে আমি ডেকে নিয়ে এই (চাঁদপুর-৪) আসন থেকে মনোনয়ন দিয়েছি।’

আরো দেখুন
---------

* শামছুল হক ভূঁইয়া

তথ্যসূত্র
---------

1. ↑  "Bangladesh Parliament"। *www.parliament.gov.bd*। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।
2. ↑  "নির্বাচনী এলাকাঃ ২৬৩ চাঁদপুর-৪"। *www.parliament.gov.bd*। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।
3. 1 2 3  "সাংবাদিক থেকে সাংসদ মুহাম্মদ শফিকুর রহমান"। দৈনিক প্রথম আলো। ৪ জানুয়ারি ২০১৯। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
4. ↑  "১১ম জাতীয় সংসদ সদস্য তালিকা (বাংলা)"। *জাতীয় সংসদের অফিসিয়াল সাইট*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ৯ মে ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০১৯।
5. ↑  "জাতীয় প্রেস ক্লাবের নতুন কমিটির দায়িত্ব গ্রহণ"। দৈনিক যুগান্তর। ৯ জানুয়ারি ২০১৯। সংগ্রহের তারিখ ২১ জুন ২০১৯।
6. ↑  "জাতীয় প্রেসক্লাবের নতুন কমিটি"। এবেলা সংবাদপত্র। ২৮ মে ২০১৫। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।

উইকিমিডিয়া কমন্সে **মুহম্মদ শফিকুর রহমান** সংক্রান্ত মিডিয়া রয়েছে।
সাধারণভাবে, প্রার্থী যখন কোন রাজনৈতিক দলের সমর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে **স্বতন্ত্র প্রার্থী** বলে।

উদাহরণ
------

### বাংলাদেশ

মূল নিবন্ধ: বাংলাদেশের স্বতন্ত্র রাজনীতিবিদ
#### জাতীয় সংসদ নির্বাচন

জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে।

#### স্থানীয় নির্বাচন

ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়।

### ভারত

ভারতে

### মার্কিন যুক্তরাষ্ট্র

আরও দেখুন
---------

* নির্বাচন কমিশন
* নির্বাচনী ব্যবস্থা
* নির্বাচন

তথ্যসূত্র
---------

1. ↑  Al-Zumai, Fahad (জুন ২০১৩)। "Kuwait's political impasse and rent-seeking behaviour: A call for institutional reform" (পিডিএফ)। *Kuwait Programme on Development, Governance and Globalisation in the Gulf States*। London School of Economics। **29**: 1–33। সংগ্রহের তারিখ ১ জানুয়ারি ২০১৫।
2. ↑  সংসদ নির্বাচন: নির্বাচনী আইন কি স্বতন্ত্র প্রার্থীদের জন্য বাধা হয়ে দাঁড়িয়েছে? বিবিসি বাংলা, ঢাকা
3. ↑  প্রার্থীদের যা জানা জরুরি দৈনিক প্রথম আলো
4. ↑  সহজ হচ্ছে স্বতন্ত্র প্রার্থী হওয়ার পথ বাংলাদেশ প্রতিদিন

বহিঃসংযোগ
---------

* স্বতন্ত্র রাজনীতিবিদ নির্দেশিকা
**বড়পুকুরিয়া কয়লাখনি** বাংলাদেশের একমাত্র বাস্তবায়িত কয়লা খনি। এটি দিনাজপুরের পার্বতীপুরে অবস্থিত। এটি আবিষ্কৃত হয় ১৯৮৫ সালে। এর আয়তন ৬.৬৮ বর্গ কিলোমিটার। এই অঞ্চলে কয়লা মজুদের পরিমাণ ৩৯০ মিলিয়ন মেট্রিক টন। এখানে বিটুমিনাস কয়লা পাওয়া যায়। বড়পুকুরিয়া কয়লা খনির প্রকল্প ব্যয় ২৫১.০৮ মিলিয়ন মার্কিন ডলার। এর থেকে প্রাপ্ত কয়লা দিয়ে বড়পুকুরিয়া তাপবিদ্যুৎ কেন্দ্রে বিদ্যুৎ উৎপাদন করা হয়।

ইতিহাস
------

ব্রিটিশ ভারত ভাগের পূর্বে, মেঘালয়ের গারো পাহাড় থেকে পূর্ব বঙ্গের মধ্য দিয়ে কয়লা পরিবহন করা হত ও বাণিজ্য করা হত। পরে ঢাকায় একটি খনি অফিস খোলা হয় এবং ভারতের ব্রিটিশ রেল নেটওয়ার্ক বাণিজ্যের বিষয়টি নিয়ে সহায়তা করে। ১৯৬১ সালে তৎকালীন পূর্ব পাকিস্তানে, পাকিস্তানের ভূতাত্ত্বিক জরিপ কর্তৃপক্ষ জাতিসংঘ-পাক খনিজ জরিপ প্রকল্প শুরু করে। ১৯৬২ সালের জরিপে দেখা যায়, সুনামমগঞ্জ জেলার জামালগঞ্জে ১.০৫ মিলিয়ন টন কয়লা রয়েছে। বাংলাদেশের স্বাধীনতার পর ১৯৮৫ সালে, বাংলাদেশ ভূতাত্ত্বিক জরিপ অধিদপ্তর দিনাজপুরে কয়লা আবিষ্কার করে। বাংলাদেশ ভূতাত্ত্বিক জরিপ অধিদপ্তর ১৯৮৯ সালে রংপুর জেলার খালাশপিরে একটি এবং ১৯৯৫ সালে দিঘিপাড়ায় একটি কয়লাক্ষেত্র আবিষ্কৃত। বহুজাতিক বিএইচপি ১৯৯৭ সালে ফুলবাড়ি কয়লাক্ষেত্র আবিষ্কার করে।

কয়লা উত্তোলনের জন্য বড়পুকুরিয়া কয়লাখনি কোম্পানি চীনের কোম্পানি সিএমসি-এক্সএমসি কনসোর্টিয়ামের সঙ্গে ব্যবস্থাপনা ও উৎপাদন চুক্তি করে। ২০০৫ সালের সেপ্টেম্বর মাস থেকে বড়পুুকুরিয়া কয়লাখনির অভ্যন্তর থেকে বাণিজ্যিকভাবে কয়লা উৎপাদন শুরু হয়। এই কয়লাখনিতে মোট কয়লার মজুত প্রায় ৩০ কোটি টন, যা প্রায় ৬৫০ হেক্টর এলাকাব্যাপী বিস্তৃত। এলাকাটি তিনটি অংশে বিভক্ত, উত্তর এলাকা (২৭০ হেক্টর), মধ্য এলাকা (৩০০ হেক্টর) ও দক্ষিণ এলাকা (৮০ হেক্টর)।

আরও দেখুন
---------

* বড়পুকুরিয়া কয়লা দুর্নীতি

তথ্যসূত্র
---------

1. ↑  শেখ সাবীর আলী। "বড়পুকুরিয়া কয়লাখনি এলাকায় প্রতিদিনই বাড়ছে ভূমিধস, বাড়ছে আতঙ্ক"। bangladeshenvironment.com। ২০১৮-০৮-১৫ তারিখে মূল থেকে আর্কাইভ করা। সংগ্রহের তারিখ নভেম্বর ২, ২০১৬।
2. ↑  "বড়পুকুরিয়া কয়লাখনি শ্রমিক ধর্মঘট অব্যাহত"। *প্রথম আলো*। prothom-alo.com। ১৫ জুন ২০১৩।
3. ↑  ইমাম, বদরূল (২৮ নভেম্বর ২০১৮)। "বড়পুকুরিয়া কয়লাখনির ভবিষ্যৎ কী?"। *প্রথম আলো*। সংগ্রহের তারিখ ১৫ সেপ্টেম্বর ২০২১।
সম্পূর্ণ এসিটিলিন (H – C≡C – H) আণবিক কক্ষপথ সেট। বাম কলামটি এমও'র চিত্রগুলি দেখায় যা শীর্ষে সর্বনিম্ন-শক্তি কক্ষপথ সহ স্থলভাগে দখল করা রয়েছে। কিছু এমও এর মধ্যে সাদা এবং ধূসর রেখাটি দৃশ্যমান হয় নিউক্লিয়াসীর মধ্য দিয়ে অণু অক্ষটি অতিক্রম করে। কক্ষপথ তরঙ্গ কার্যকারীগুলি লাল অঞ্চলে পজেটিভ এবং নীল রঙে নেগেটিভ। ডান কলামটি ভার্চুয়াল এমওগুলি দেখায় যা গ্রাউন্ড স্টেটে খালি, তবে উত্তেজিত অঞ্চল দখল করতেয়পারে।
রসায়নে **আণবিক কক্ষপথ** বলতে একটি গাণিতিক ফাংশন বোঝায় যা দ্বারা একটি অণুতে ইলেক্ট্রনের তরঙ্গধর্মি আচরণ বর্ণিত হয়। এই ফাংশনটি একটি বিশেষ এলাকায় ইলেক্ট্রনের অবস্থানের সমভাব্যতা নির্ণয়ে ব্যবহৃত হয়। রবার্ট এস মালিকেন ১৯৩২ সালে কক্ষপথ শব্দটি এক ইলেক্ট্রন তরঙ্গ ফাংশনের জন্য বিজ্ঞানমহলে উল্ল্যেখ করেন।  প্রাথমিক পর্যায়ে কক্ষপথ শব্দটি গাণিতিক ফাংশন এর বিস্তার বোঝাতে ব্যবহৃত হয়। প্রতিটি পরমাণুতে কক্ষপথ পারমাণবিক অরবিটাল ও সংকরায়িত অরবিটাল মিলে গঠিত হয়। পরিমাণগত ভাবে এদের হার্টিই-ফক মেথড দ্বারাও গণণা করা যায়।

পরিদর্শন
--------

অণুতে আণবিক কক্ষপথ ঐ কক্ষপথে অবস্থানরত ইলেক্ট্রনের খুজে পাওয়ার সম্ভাব্য জায়গা গুলো উপস্থাপন করে। আণবিক কক্ষপথ হল পারমাণবিক অরবিটালের সংমিশ্রণ যা একটি পরমাণুতে ইলেক্ট্রনের‌ যথাসম্ভব অধিক নির্ভুল অবস্থান বের করে দিতে পারে। যদি দুটি ইলেক্ট্রন একই অরবিটালে অবস্থান করে তখন পউলির নীতি অনুসারে তাদের আক্ষিক ঘূর্ণন উল্টো হবে।

আণবিক কক্ষপথের গঠন
------------------

পারমাণবিক অরবিটালের অনুমিত মিথস্ক্রয়ার ফলে আণবিক কক্ষপে উদ্ভব হয়। এটা সম্ভব হয় যখন পারমাণবিক অরবিটালগুলোর প্রতিসমতা পরস্পরের সহিত সংগতিপূর্ণ হয়। পারমাণবিক অরবিটাল মিথস্ক্রয়াগুলোর কার্যকারিতা দুটি পারমাণবিক অরবিটালের অধিক্রমণ দ্বারা নির্ণিত হয় এবং অবশ্যই এদের শক্তিমাএা কাছাকাছি হতে হবে। পরিশেষে আণবিক কক্ষপথ সংখ্যা ও মোট পারমাণবিক কক্ষপথ সংখ্যা(যা অণু গঠন করে) এক হত হবে।

তথ্যসূত্র
---------

1. ↑  Mulliken, Robert S. (জুলাই ১৯৩২)। "Electronic Structures of Polyatomic Molecules and Valence. II. General Considerations"। *Physical Review*। **41** (1): 49–71। ডিওআই:10.1103/PhysRev.41.49। বিবকোড:1932PhRv...41...49M। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অন্য ব্যবহারের জন্য সালেহ আহমেদ (দ্ব্যর্থতা নিরসন) দেখুন।

**সালেহ আহমেদ** (১৯৩৬/১৯৩৭-২৪ এপ্রিল ২০১৯) একজন বাংলাদেশি অভিনেতা।

প্রারম্ভিক ও ব্যক্তিগত জীবন
---------------------------

সালেহ আহমেদ বগুড়ার সারিয়াকান্দির দীঘলকান্দি গ্রামে জন্মগ্রহণ করেন। ব্যক্তিগত জীবনে তিনি মুসলিমা আহমেদের সাথে বিবাহ বন্ধনে আবদ্ধ হন।

কর্মজীবন
--------

সালেহ অল্প বয়সে অভিনয় শুরু করেন। ময়মনসিংহ ভিত্তিক নাট্যদল 'অমরাবতী নাট্যমঞ্চ'তে অভিনয়ের মাধ্যমে তার অভিনয় জগতের যাত্রা শুরু হয়। বাংলাদেশ স্বাধীনতা লাভের পূর্বে তিনি পূর্ব পাকিস্তান টেলিভিশনে (বর্তমান বাংলাদেশ টেলিভিশন) প্রচারিত অনুষ্ঠানে নিয়মিত অভিনয় করেছেন।

অভিনয়ের পাশাপাশি তিনি জনস্বাস্থ্য প্রকৌশল অধিদপ্তরেও চাকরি করেছেন। ১৯৯১ সালে চাকরি থেকে অবসরগ্রহণ করেন। তিনি জনপ্রিয় কথাসাহিত্যিক হুমায়ূন আহমেদের বেশ কিছু নাটকে অভিনয় করেন। নাটকের পাশাপাশি তিনি বেশ কিছু চলচ্চিত্রেও অভিনয় করেছেন। তিনি ধারাবাহিক ‘অয়োময়’ নাটক ও ১৯৯৪ সালে মুক্তিপ্রাপ্ত আগুনের পরশমণি চলচ্চিত্রে অভিনয়ের মাধ্যমে জনপ্রিয়তা অর্জন করেন।

উল্লেখযোগ্য টিভি নাটক ও চলচ্চিত্র তালিকা
----------------------------------------

### টিভি নাটক

* আজ রবিবার
* *কোথাও কেউ নেই*
* *মন্রী মহোদয়ের আগমন শুভেচ্ছা স্বাগতম*
* *হাবলংগের বাজার*
* *উড়ে যায় বকপক্ষী*
* *সমুদ্র বিলাস প্রাইভেট লিমিটেড*
* *পিশাচ মকবুল*
* *শুক্লপক্ষ*
* *ঘটনা সামান্য*
* *বনুর গল্প*
* নক্ষত্রের রাত

### চলচ্চিত্র

* *আমার আছে জল*
* *শ্রাবণ মেঘের দিন*
* *আগুনের পরশমণি*
* *মেড ইন বাংলাদেশ*

মৃত্যু
------

সালেহ আহমেদ দীর্ঘ কয়েক বছর ধরে অসুখে ভুগে ২০১৯ সালের ২৪ এপ্রিল দুপুর ২ টা ৩৩ মিনিটে ৮৩ বছর বয়সে রাজধানীর অ্যাপোলো হাসপাতালে মৃত্যুবরণ করেন।

তথ্যসূত্র
---------

1. 1 2  "Saleh Ahmed laments not acting"। Dhaka Mirror। মে ২৩, ২০১৩। সংগ্রহের তারিখ নভে ১১, ২০১৫।
2. ↑  "চলে গেলেন সালেহ আহমেদ"। *কালের কণ্ঠ*। সংগ্রহের তারিখ ২৪ এপ্রিল ২০১৯।
3. ↑  "অভিনেতা সালেহ আহমেদ আর নেই"। *চ্যানেল আই*। সংগ্রহের তারিখ ২৪ এপ্রিল ২০১৯।
4. ↑  "অভিনেতা সালেহ আহমেদ আর নেই"। *যুগান্তর*। সংগ্রহের তারিখ ২৪ এপ্রিল ২০১৯।
5. ↑  "অভিনেতা সালেহ আহমেদ আর নেই"। *ইত্তেফাক*। সংগ্রহের তারিখ ২৪ এপ্রিল ২০১৯।
6. ↑  "অভিনেতা সালেহ আহমেদ আর নেই"। *Jugantor*। সংগ্রহের তারিখ ২০১৯-০৪-২৪।
**কামাল আহমেদ মজুমদার** (জন্ম: ৩ মার্চ, ১৯৫০) বাংলাদেশের ঢাকা-১৫ আসনের সংসদ সদস্য। তিনি ১৯৯৬, ২০০৯,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

কামাল আহমেদের পৈতৃক বাড়ি ফেনী জেলার পরশুরাম উপজেলার ভারতের সীমান্তবর্তী নিজ কালিকাপুর গ্রামে। তার পিতা ছিলেন একজন সম্মানীয় আলেম। তিনি স্নাতক পাশ করেছেন।
এলাকায় প্রায় প্রতিবছরই উনি ওনার মা-বাবার নামে জেয়াফত পালন করেন। দাওয়াত দেওয়া হয় বৃহত্তর পরশুরাম উপজেলার সকল গরিব-দুঃখীদের

কর্মজীবন
--------

পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। তিনি মোহনা টিভির চেয়ারম্যান।

তথ্যসূত্র
---------

1. ↑  ঢাকা-১৫, কামাল আহমেদ মজুমদার। "Constituency 188\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।
2. ↑  mamun, abdullah (২০১৮-১২-১১T২০:৫১:৩৫+০৬:০০)। "নির্বাচনে ছয় টিভি চ্যানেল মালিক" (ইংরেজি ভাষায়)। সংগ্রহের তারিখ 2023-03-14।  এখানে তারিখের মান পরীক্ষা করুন: `|তারিখ=` (সাহায্য)

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
অন্য ব্যবহারের জন্য রণধীর দেখুন।

**রণধীর সিং** (উচ্চারণⓘ; হিন্দি: रणधीर सिंह; জন্ম: ১৬ আগস্ট, ১৯৫৭) বিহার এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে ওড়িশা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৭৮-৭৯ মৌসুম থেকে ১৯৮৮-৮৯ মৌসুম পর্যন্ত রণধীর সিংয়ের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন রণধীর সিং। ২৫ নভেম্বর, ১৯৮১ তারিখে আহমেদাবাদে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৭ ডিসেম্বর, ১৯৮৩ তারিখে গুয়াহাটিতে সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

১৯৮১-৮২ মৌসুমে আহমেদাবাদে সফরকারী ইংল্যান্ড দলের বিপক্ষে ওডিআই অভিষেক ঘটে। তবে, তাকে উইকেট শূন্য অবস্থায় মাঠ ত্যাগ করতে হয়েছিল। দুই বছর বাদে নিয়মিত ক্রিকেটার কপিল দেব ও মদন লালের অনুপস্থিতিতে সফরকারী ওয়েস্ট ইন্ডিজ দলের বিপক্ষে খেলার জন্যে পুনরায় তাকে আমন্ত্রণ জানানো হয়। ছয় ওভার বোলিং করে ৩০ রান দেন ও গর্ডন গ্রীনিজের উইকেট পান।

ইংল্যান্ড গমন
-------------

১৯৮২ সালে ইংল্যান্ড গমনার্থে ভারত দলে কয়েকজন নতুন খেলোয়াড়ের অন্যতম হিসেবে অনেকটা বিস্ময়করভাবে রণধীর সিংকে দলে রাখা হয়েছিল। পুরো সফরে ব্যাট হাতে তিনি কোন রান পাননি। সীমিত সুযোগ নিয়ে অংশগ্রহণকৃত তিনটি প্রথম-শ্রেণীর খেলায় তাকে অস্বাচ্ছন্দ্যের সাথে ব্যাটিং করতে দেখা যায়। এমনকি তাকে খুব কমই বোলিংয়ের সুযোগ দেয়া হয়েছিল। এ সফরে এটিই তার সর্বাপেক্ষা মনোঃপীড়াদায়ক বিষয় ছিল। এভাবেই তার আন্তর্জাতিক খেলোয়াড়ী জীবনের সমাপ্তি ঘটে।

আন্তর্জাতিক ক্রিকেট থেকে উপেক্ষিত হলেও আরও কয়েক মৌসুম রঞ্জী ট্রফিতে খেলা চালিয়ে যেতে থাকেন।

তথ্যসূত্র
---------

1. ↑  "Players / India / ODI caps"। Cricinfo। সংগ্রহের তারিখ ২৬ জানুয়ারি ২০২১।
2. ↑  "ODI Career Batting Averages"। Cricinfo। সংগ্রহের তারিখ ২৬ জানুয়ারি ২০২১।
3. ↑  "ODI Career Bowling Averages"। Cricinfo। সংগ্রহের তারিখ ২৬ জানুয়ারি ২০২১।

আরও দেখুন
---------

* কীর্তি আজাদ
* সৈয়দ কিরমানী
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রণধীর সিং উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রণধীর সিং  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**সেরনিয়াবাত সাদিক আবদুল্লাহ** বরিশাল জেলার একজন রাজনীতিবিদ এবং বরিশাল সিটি কর্পোরেশনের সাবেক মেয়র।

ব্যক্তিগত জীবন
--------------

সেরনিয়াবাত সাদিক আবদুল্লাহ একজন বাংলাদেশী রাজনীতিবিদ ও ব্যবসায়ী। তার পিতা আবুল হাসনাত আবদুল্লাহ এবং মাতা সাহান আরা আব্দুল্লাহ উভয়ই রাজনীতিবিদ। তার দাদা আবদুর রব সেরনিয়াবাত ছিলেন বঙ্গবন্ধুর ভগ্নীপতি ও তাঁর আমলের ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী।

রাজনৈতিক জীবন
-------------

তিনি বাংলাদেশ আওয়ামী লীগের সাথে জোটবদ্ধ হয়ে ২০১৮ সালের বরিশাল সিটি কর্পোরেশন নির্বাচনে মেয়র নির্বাচিত হন। ২০১৬ সালে বরিশাল মহানগর আওয়ামী লীগের যুগ্ম-সাধারণ সম্পাদক এবং ২০১৯ সালে সর্বশেষ সম্মেলনে সাধারণ সম্পাদক নির্বাচিত হন। তার দক্ষ নেতৃত্বে বরিশাল জেলা ও মহানগর আওয়ামিলীগ সুসংগঠিত। তাকে বলা হয় স্বাধীনতা পরবর্তী ৪০ বছরের ইতিহাসে বরিশাল আওয়ামীলীগের দক্ষ সংগঠক। একজন দক্ষ সংগঠক হিসেবে বাংলাদেশ আওয়ামীলীগের কেন্দ্রীয় দপ্তরে তার যথেষ্ঠ সুনাম রয়েছে।[]

তথ্যসূত্র
---------

1. ↑  "সামনে সাদিক পেছনে হাসানাত আবদুল্লাহ"। *বাংলাদেশ প্রতিদিন*। ২১ আগস্ট ২০১৬। সংগ্রহের তারিখ ১২ জুন ২০২৩।
2. ↑  "বরিশালের 'যুবরত্ন' সাদিক আবদুল্লাহ!"। *প্রথম আলো*। ১ জুন ২০১৭। সংগ্রহের তারিখ ১২ জুন ২০২৩।
3. ↑  "বরিশালের মেয়র হিসেবে শপথ নিলেন সাদিক"। *www.kalerkantho.com*। সংগ্রহের তারিখ ১২ জুন ২০২৩।
**তারাদাস বন্দ্যোপাধ্যায়** (১৫ই অক্টোবর ১৯৪৭ – ১৮ই জুলাই, ২০১০) ছিলেন একজন বাঙালি ঔপন্যাসিক, ছোটগল্পকার এবং সম্পাদক। তিনি কিংবদন্তিতুল্য সাহিত্যিক বিভূতিভূষণ বন্দ্যোপাধ্যায়ের পুত্র ছিলেন।

জীবনী
-----

১৯৪৭ সালে এ কলকাতার নিকটবর্তী উত্তর ২৪ পরগণার শহরতলী ব্যারাকপুর অঞ্চলে মাতুলালয়ে তার জন্ম। তিনি রহড়ার রামকৃষ্ণ মিশন বয়েজ হোম হাই স্কুলে তার পড়াশোনা শেষ করেছেন। তিনি মৌলানা আজাদ কলেজ থেকে ইংরেজিতে বি.এ. (অনার্স) পাস করেন এবং কলকাতা বিশ্ববিদ্যালয় থেকে স্নাতকোত্তর শেষ করেন। তিনি পশ্চিমবঙ্গ সরকারের অধীনে কাজ করতেন এবং তথ্য ও সাংস্কৃতিক বিষয় বিভাগে পরিচালক হন। তার শৈশব অতিবাহিত হয় বনগাঁ মহকুমার পৈতৃক গ্রাম বারাকপুরে।

সাহিত্য কর্মজীবন
----------------

তারাদাস বেশ কয়েকটি ছোটগল্প ও উপন্যাস লিখেছিলেন যেমন *কাল নিরবধি*, *সপ্তর্ষির আলো*, *কক্ষপথ* ইত্যাদি। তার কাজল উপন্যাসটি তার বাবা বিভূতিভূষণ বন্দ্যোপাধ্যায় বিরচিত অপরাজিতর সিক্যুয়েল ছিল। তারাদাস উচ্চ মাধ্যমিক পরীক্ষায় উত্তীর্ণ হওয়ার সাথে সাথে *কাজল* লেখা শুরু করেছিলেন।বন্দ্যোপাধ্যায়ের সর্বাধিক উল্লেখযোগ্য অবদান ছিল তারানাথ তান্ত্রিক, যা ছিল এক তন্ত্রসাধকের অভিজ্ঞতার গল্প।*তারানাথ তান্ত্রিক* চরিত্রটি বিভূতিভূষণ তৈরি করেছিলেন এবং তারই ধারাবাহিকতা বজায় রেখেছিলেন তারাদাস। এই গল্পগুলো প্রকাশিত হয়েছিল দুটি বইয়ে *তারানাথ তান্ত্রিক* (১৯৮৫) এবং *অলাতচক্র* (২০০৩) । তিনি আরণ্যক উপন্যাসটি সম্পাদনাও করেছিলেন। ২০০৮ সালে তারাদাস *উদ্বোধন* পত্রিকার জন্য *পিতা নহসি*; নামে একটি জীবনী-মূলক সিরিজে বিভূতিভূষণের জীবনের কথা লিখতে শুরু করেছিলেন, তবে ২০১০ সালে তার অকাল মৃত্যুর কারণে এটি সম্পূর্ণ করতে পারেননি।

বই
--

* *সপ্তর্ষির আলো*
* *কক্ষপথ*
* *বন্ধু, রহো রহো*
* *কাল নিরবধি*
* *কাজল*
* *তৃতীয় পুরুষ*
* *অলাতচক্র*
* *তারানাথ তান্ত্রিক*
* *বুধন ম্যান্ডেলা ও অন্যান্য* (গল্প সংকলন)
* *ছোটগল্প* (গল্প সংকলন)
* *বিভূতিভূষণের পারিবারিক জীবন*

তথ্যসূত্র
---------

1. ↑  "কাদাজলে ভেসে গেল অপু-দুর্গা"। *indiatimes.com*। ৩০ ডিসেম্বর ২০১৯। সংগ্রহের তারিখ মে ৫, ২০২০।
2. ↑  আবাহন দত্ত (৭ সেপ্টেম্বর ২০১৮)। "পথ চলাতেই আনন্দ"। *anandabazar.com*। সংগ্রহের তারিখ ৬ মে ২০২০।
3. ↑  "বিভূতিভূষণের ভিটেতে সাপের আস্তানা"। *anandabazar.com*। ৩০ আগস্ট ২০১৫। সংগ্রহের তারিখ ৫ মে ২০২০।
4. ↑  "West Bengal: Writer Taradas Bandyopadhyay passes away"। সংগ্রহের তারিখ জানুয়ারি ২, ২০১৯।
5. ↑  Bandyopadhyay, Taradas। "Kajal"। সংগ্রহের তারিখ জানুয়ারি ২, ২০১৯।
6. ↑  *তারানাথ তান্ত্রিক*
7. ↑  "Real address for fictional tantric"। *telegraphindia.com*। সংগ্রহের তারিখ জানুয়ারি ২, ২০১৯।
**জিমখানা মাঠ** বার্মার রেঙ্গুনের একটি ক্রিকেট মাঠ যেখানে সফরকারী মেরিলেবোন ক্রিকেট ক্লাব (এমসিসি) এবং রেঙ্গুন জিমখানার মধ্যে একটি প্রথম-শ্রেণীর ক্রিকেট ম্যাচ অনুষ্ঠিত হয়েছিল।

জিমখানা মাঠে অনুষ্ঠিত প্রথম রেকর্ড করা ম্যাচটি ছিল ১৯১২ সালের ডিসেম্বরে। যে ম্যাচে রেঙ্গুন জিমখানা ক্রিকেট দল ইউরোপিয়দের বিরুদ্ধে খেলেছিল। ওই মাসে আরও দুটি ম্যাচ অনুষ্ঠিত হয়, যেখানে 'আপার বার্মা' দল এবং বার্মা ইউরোপিয়দের সাথে খেলছিল।

মাঠের পরবর্তী রেকর্ড করা ম্যাচটি ১৯২৭ সালে অনুষ্টিত হয়। এই ম্যাচে রেঙ্গুন জিমখানা দল এমসিসির বিরুদ্ধে তাদের একমাত্র প্রথম-শ্রেণীর ম্যাচ খেলে। এটি বার্মিজ ঘরোয়া দলের খেলা একমাত্র প্রথম-শ্রেণীর ম্যাচ। দুই দিনের ম্যাচটি ড্র হয়েছিল।

বার্মায় ক্রিকেট (যা সেই সময়ে ব্রিটিশ রাজের অংশ হিসেবে পরিচালিত হত) ছিল মূলত ব্রিটিশ বিষয়। রেঙ্গুন জিমখানা ব্যবহার ও পরিচালনায় ব্রিটিশদের একচেটিয়া আধিপত্য ছিল, যা মেরিলেবোন ক্রিকেট ক্লাবের বিরুদ্ধে জিমখানা দলের গঠনে প্রতিফলিত হয়েছিল। ১৯৪৮ সালে বার্মা স্বাধীনতা অর্জনের সাথে সাথে, দেশ থেকে ক্রিকেট অনেকাংশে বিলুপ্ত হয়ে যায়। জিমখানা ক্লাবের সাথে হালপিন রোড বরাবর প্রোম রোডে আরেকটি মাঠ ছিল। হালপিন রোড ও প্রোম রোডের নাম বদলে বর্তমানে পাইডাংজু ইয়েকথা স্ট্রিট ও পায়া রোড রাখা হয়েছে।

তথ্যসূত্র
---------

* মিয়ানমার প্রবেশদ্বার
* ক্রিকেট প্রবেশদ্বার

1. ↑  "Other matches played on Gymkhana Ground, Rangoon"। CricketArchive। সংগ্রহের তারিখ ৮ অক্টোবর ২০১১।
2. ↑  "First-Class Matches played on Gymkhana Ground, Rangoon"। CricketArchive। সংগ্রহের তারিখ ৮ অক্টোবর ২০১১।
3. ↑  "Rangoon Gymkhana v Marylebone Cricket Club, 1926/27"। CricketArchive। সংগ্রহের তারিখ ৮ অক্টোবর ২০১১।
4. ↑  Myaing, Wai Wai (২০০৫-০৮-২৯)। *A Journey in Time: Family Memoirs: (Burma, 1914-1948)*। iUniverse। পৃষ্ঠা 176। আইএসবিএন 0-595-35651-6।

বহিঃসংযোগ
---------

* ক্রিকেট আর্কাইভে জিমখানা মাঠ, রেঙ্গুন
‘পিটার পাইপার’-এর অন্য ব্যবহারের জন্য, পিটার পাইপার (দ্ব্যর্থতা নিরসন) দেখুন।
পিটার পাইপারের প্রাকটিক্যাল প্রিন্সিপলস অফ প্লেইন অ্যান্ড পারফেক্ট প্রোনানসিয়েশনের চিত্র (১৮৩৬ আমেরিকান সংস্করণ)
**পিটার পাইপার** হয় একটি ইংলিশ-ভাষা নার্সারি ছড়া এবং সুপরিচিত স্বীকৃতি জিহ্বা টুইস্টের. এটির একটি রউড ফোক গানের সূচক সংখ্যা ১৯৭৪৫.

কথা
---

সাধারণ আধুনিক সংস্করণগুলির মধ্যে রয়েছে:

Peter Piper picked a peck of pickled peppers.
A peck of pickled peppers Peter Piper picked.
If Peter Piper picked a peck of pickled peppers,
Where's the peck of pickled peppers Peter Piper picked?
Peter Piper picked a peck of pickled peppers.
If Peter Piper picked a peck of pickled peppers,
How many pickled peppers that Peter Piper picked?

উৎপত্তি
-------

এই জিহ্বা টুইস্টের প্রথমতম সংস্করণটি ১৮৩৩ সালে লন্ডনে জন হ্যারিসের (১৭৫৬–-১৮৪৬) পিটার পাইপারস প্র্যাকটিক্যাল প্রিন্সিপল অফ প্লেইন অ্যান্ড পারফেক্ট উচ্চারণে প্রকাশিত হয়েছিল, যাহা বর্ণমালার প্রতিটি বর্ণের জন্য একই শৈলীতে এক নামের জিভ-টুইস্টার অন্তর্ভুক্ত রয়েছে।

যাহোক, ছড়াটি স্পষ্টতই জানা ছিল অন্তত একটি প্রজন্ম আগে । 
কিছু লেখক ছড়া বিষয় হিসাবে চিহ্নিত করেছেন পিয়ের পোভ্রে, একজন আঠারোতম
টেমপ্লেট:Nbhyph শতাব্দীর ফরাসি উদ্যানতত্ত্ববিদ এবং মরিশাসের সরকারী প্রশাসক, যে একবার তদন্ত করেছিল Seychelles' মশলা চাষের সম্ভাবনা ।

তথ্যসূত্র
---------

1. ↑  "ইংলিশ ফোক ডান্স এবং গানের সোসাইটির গানের সূচক"। *Vaughan Williams Memorial Library*। সংগ্রহের তারিখ ১৫ সেপ্টেম্বর ২০২০।
2. ↑  এইচ। কার্পেন্টার এবং এম। প্রিকার্ড,  *শিশুসাহিত্যে দ্য অক্সফোর্ড কম্বিয়ান* (Oxford University Press, 1984), p. 408.
3. ↑  Hassall, S.; Hassall, P.J. (১৯৮৮)। "অনুসন্ধান, আবিষ্কার এবং সেটেলমেন্ট"। *সেশেলস*বিনামূল্যে নিবন্ধন প্রয়োজন। স্থান এবং বিশ্বের মানুষ। Chelsea House। পৃষ্ঠা 26। আইএসবিএন 0-7910-0104-0।
4. ↑  Lionnet, Guy (১৯৭২)। "Geography, Geology and Government"। *The Seychelles*বিনামূল্যে নিবন্ধন প্রয়োজন। The Islands Series। Stackpole Books (U.S.)/David & Charles (UK)। পৃষ্ঠা 28। আইএসবিএন 0-8117-1514-0।

বহিঃসংযোগ
---------

* Text of *Peter Piper's Practical Principles of Plain and Perfect Pronunciation* at Project Gutenberg
* *Peter Piper* লিব্রিভক্সে পাবলিক ডোমেইন অডিওবই (ইংরেজি)
**তোবরুক**(আরবি: طبرق, প্রতিবর্ণীকৃত: *Ṭubruq*) উত্তর আফ্রিকার রাষ্ট্র লিবিয়ার পূর্ব ভূমধ্যসাগরীয় উপকূলে অবস্থিত একটি বন্দরনগরী। শহরটি মিশর-লিবিয়া সীমান্তের কাছে অবস্থিত। এটি দেশটির বুতনান জেলার (প্রাক্তন তোবরুক জেলা) রাজধানী শহর। এর জনসংখ্যা প্রায় ১ লক্ষ ২০ হাজার (২০১১ সালে হিসাবে)।

তোবরুক বন্দর
তোবরুকের অবস্থানটিতে প্রাচীর গ্রিসের একটি উপনিবেশ ছিল। পরে প্রাচীন রোমানরা এখানে দুর্গ নির্মাণ করে, যার উদ্দেশ্য ছিল সাইরেনেইকা-র সীমান্ত পাহারা দেওয়া। Over the centuries, Tobruk also served as a waystation along the coastal caravan route. ১৯১১ সাল নাগাদ তোবরুক ইতালির একটি সামরিক কুঠিতে পরিণত হয়, কিন্তু ২য় বিশ্বযুদ্ধের সময় মিত্রশক্তি বাহিনী, বিশেষ করে অস্ট্রেলিয়ার ৬ষ্ঠ ডিভিশনের সেনারা ১৯৪১ সালের ২২শে জানুয়ারি তোবরুক দখলে নিয়ে নেয়।  ১৯৪২ সালে শহরটির নিয়ন্ত্রণ বেশ কয়েকবার অক্ষশক্তি (জার্মানি ও ইতালি) এবং মিত্রশক্তির মধ্যে হাতবদল হয়।

দ্বিতীয় বিশ্বযুদ্ধের পরে তোবরুক শহরটিকে পুনর্নির্মাণ করা হয় ও ১৯৬০-এর দশকে এটির সম্প্রসারণ সাধন করে এখানে একটি বন্দর স্থাপন করা হয়। বন্দরটিকে একটি খনিজ তেলের নলপথ (পাইপলাইন) দ্বারা সারির খনিজ তেলক্ষেত্রের সাথে সংযুক্ত করা হয়।

লিবিয়ার রাজা ইদ্রিসের প্রাসাদ তোবরুকের বাব জায়তুন এলাকায় অবস্থিত ছিল। তোবরুক শহরটি ঐতিহ্যগতভাবে সেনুসি রাজবংশের একটি শক্ত দুর্গশহর ছিল। "আরব বসন্তের" সময় মুয়াম্মার গাদ্দাফির বিরুদ্ধে যে শহরগুলি প্রথম বিদ্রোহ ঘোষণা করে, তার মধ্যে তোবরুক ছিল একটি।

তথ্যসূত্র
---------

1. ↑  "Tubruq - Wolfram-Alpha"। *wolframalpha.com*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Der Spiegel* ওয়েব্যাক মেশিনে আর্কাইভকৃত ২০১৪-১০-০৬ তারিখে, 2011 Aug 23
3. 1 2 3 4  "Tobruk" (history), *Encyclopædia Britannica*, 2006, Britannica Concise Encyclopedia, *Concise.Britannica.com* BC-Tobruk  ওয়েব্যাক মেশিনে আর্কাইভকৃত ২০০৮-০১-০২ তারিখে.
**রানি ভরনি থিরুনাল পার্বতী বাই** (জন্ম ১৮৫০) ত্রিবাঙ্কুরের কনিষ্ঠ রানি ছিলেন। তিনি *আত্তিঙ্গল ইলায়া রানি* নামে পরিচিত ছিলেন। তাঁর স্বামী ছিলেন কিলিমানুরের কেরালা বর্মা কৈল থামপুরান। পার্বতী বাই ১৮৫০ সালে মাবেলিকরার উৎসব মাদোম প্রাসাদের ভরনি থিরুনাল আম্মা থামপুরানের কন্যা হিসাবে জন্মগ্রহণ করেছিলেন।

দত্তক
-----

১৮৫৭ সালে, ত্রিবাঙ্কুরের মহারাজা উথরাম থিরুনাল মার্তন্ড বর্মা গুরুতর ধরনের সমস্যার মুখোমুখি হয়েছিলেন। তাঁর বোন মহারানি গৌরী রুক্মিনি বাইয়ের মেয়ে রানি পুরাদম থিরুনাল লক্ষ্মী বাই একটি পুত্র সন্তান রাজকুমার মুলাম থিরুনালের জন্ম দেওয়ার ১১ দিন পরে মারা গিয়েছিলেন। পুরাদম থিরুনাল লক্ষ্মী বাইয়ের একটি বড় ছেলে ছিল, যার নাম হস্তম থিরুনাল, কিন্তু কোন কন্যা সন্তান ছিল না। অতীতে যেমন হয়েছে, সেই ভাবে দত্তক গ্রহণই হবে রাজকীয় ধারার স্থায়ীত্বের একমাত্র উপায়, মহারাজা মার্তন্ড বর্মা এই নির্ণয় নিয়ে পরম শাসককে এইভাবেই লিখেছিলেন। ১৮৫৭ সালের নভেম্বর মাসে, পরম শাসক দ্বারা দত্তক গ্রহণ অনুমোদিত হয়েছিল। এরপর দুটি মেয়েকে রাজপরিবারে দত্তক নেওয়া হয়েছিল এবং তাদের আত্তিঙ্গলের মাবেলিকরা উৎসব মাদোম প্রাসাদ থেকে বরিষ্ঠ এবং কনিষ্ঠ রানি হিসাবে অভিষিক্ত করা হয়েছিল।

নাবালিকা রানি হিসেবে, বিবাহ
---------------------------

১৮৫৭ সালে দত্তক নেওয়ার পর, রানি লক্ষ্মী বাইকে (বয়স ৮) আত্তিঙ্গল মহারানি (ত্রিবাঙ্কুরের রানি) হিসেবে অভিষিক্ত করা হয়েছিল এবং তাঁর বোন রানি পার্বতী বাই ছয় বছর বয়সে কনিষ্ঠ রানি (আত্তিঙ্গল ইলায়া রানি) হিসেবে অভিষিক্ত হন। দুই বছর পর ১৮৫৯ সালে, মহারাজা উথরাম থিরুনাল মার্তন্ড বর্মা রানিদের বিবাহ দেওয়ার সিদ্ধান্ত নেন এবং সেই অনুযায়ী রানিদের কাছে তিনজন তরুণকে উপস্থাপন করা হয়েছিল। তাঁদের মধ্যে একজন ছিলেন চঙ্গনাসেরির লক্ষ্মীপুরম প্রাসাদের কেরালা বর্মা, যিনি ছিলেন রাজা রাজা বর্মা কৈল থামপুরানের প্রপৌত্র। দ্বিতীয়জন ছিলেন কিলিমানুর প্রাসাদ থেকে কেরালা বর্মা এবং তৃতীয়জন ছিলেন রবি বর্মা, তিনিও ছিলেন কিলিমানুর প্রাসাদ থেকে। রানি পার্বতী বাই কিলিমানুর প্রাসাদের কেরালা বর্মা কৈল থামপুরানকে পছন্দ করেছিলেন এবং তাঁর বড় বোন রানী লক্ষ্মী বাই চঙ্গনাসেরি প্রাসাদের কেরালা বর্মাকে নির্বাচন করেছিলেন। রাজা রবি বর্মা মাবেলিকরা উৎসব মাদোম প্রাসাদ থেকে ভাগীরথী থামপুরত্তির সাথে বিবাহ বন্ধনে আবদ্ধ হন।

তথ্যসূত্র
---------

1. 1 2  "Bharani Thirunal Parvathi Bayi"। ৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২২।
**রুক্মিনী বর্মা** (জন্ম ১৯৪০) হলেন বেঙ্গালুরুর একজন ভারতীয় শিল্পী। তিনিএকজন শীর্ষস্থানীয় ভারতীয় শিল্পী যিনি শাস্ত্রীয় ঐতিহ্যে মেনে চিত্র আঁকেন। রুক্মিণী যুগান্তকারী চিত্রশিল্পী রবি বর্মার বংশের মেয়ে এবং রাজা রবি বর্মা হেরিটেজ ফাউন্ডেশনের মাধ্যমে তাঁর শৈল্পিক উত্তরাধিকারের রক্ষক।

জীবন
----

জন্মের সময় তাঁর নাম ছিল ভারানী তিরুনাল রুক্মিনী বাই, তিনি ত্রিবাঙ্কুরের চতুর্থ রাজকন্যা। তাঁর মা ও বাবার নাম যথাক্রমে উথরাম তিরুনাল ললিতাম্বা বাই এবং শ্রী কেরালা বর্মা কোইল থাম্পুরান অবার্গল। তিনি ত্রিবাঙ্কুর রাজকীয় পরিবারভুক্ত মহারাণী শেঠু লক্ষ্মী বাইয়ের নাতনি। তাঁর প্র-প্রপিতামহ ছিলেন রাজা রবি বর্মা। তাঁর বাবা কেরালা বর্মা চারকোল এবং পেন্সিল নকশাগুলিতে এক বিশিষ্ট শিল্পী এবং তাঁর পুত্র জয় বর্মা রঙিন পেন্সিল শিল্পী।

কর্মজীবন
--------

রাজদরবারের চিত্রশিল্পী এবং সমসাময়িক অন্যান্য চিত্রশিল্পীদের চিত্রাঙ্কন তাঁর সৃষ্টিকে প্রভাবিত করেছিল। তাঁর কাজে রেমব্রন্ট, রুবেন্স এবং পরে লর্ড লেইটন এবং স্যার আলমা তাদেমার মতো শিল্পীদের প্রভাব ছিল। ইতিহাস ও নাটকের সাথে পৌরাণিক কাহিনীর সংমিশ্রণ দিয়ে তাঁর চিত্রকর্মগুলি দ্যুতি ও রূপক দিয়ে জীবন্ত হয়ে উঠেছে।

ন্যূনতম রং ব্যবহার করে, নিজস্ব অনন্য রঙয়ের মাত্রা মিশ্রণ করে চিত্রাঙ্কন হল রুক্মিণীর কাজের বৈশিষ্ট্য, সেখানে তাঁর মানবমূর্তির আকর্ষণীয় গুণাবলিগুলি সবার দৃষ্টিগোচর হয়। তাদের ত্রুটিগুলি অলক্ষ্যে থাকে বা প্রায়শই অপনোদিত করা হয়,এবং সৌন্দর্য তার ঐশ্বর্যে চিরন্তন হিসাবে উদযাপিত হয়। তাঁর চিত্রাঙ্কনে মানব রূপের অতিরঞ্জন আছে, কিন্তু কোন বিকৃতি নেই।

পদাধিকারী
---------

১৯৭০-এর দশকে তিনি বেঙ্গালুরু চিত্রকলা পরিষদের উপদেষ্টা সংসদের সদস্য ছিলেন। তিনি বর্তমানে বেঙ্গালুরুর রাজা রবি বর্মা হেরিটেজ ফাউন্ডেশনের সভাপতি। এটি তিনি ২০১৫ সালের সেপ্টেম্বরে প্রতিষ্ঠা করেছিলেন।

ব্যক্তিগত জীবন
--------------

রুক্মিনী বর্মা শ্রীকুমার বর্মার সম্পর্কিত বোন। তিনি প্রয়াত দেবী প্রসাদ বর্মার সাথে বিবাহবন্ধনে আবদ্ধ হয়েছিলেন। তাঁদের দুটি পুত্র আছে, তারা হল বেনুগোপাল বর্মা এবং জয়গোপাল বর্মা। তাঁর ভাই বালগোপাল বর্মা ত্রিবাঙ্কুরের ইলিয়ারাজ উপাধির বর্তমান ধারক।

আরো দেখুন
---------

* Indian Art
* Travancore Royal Family

তথ্যসূত্র
---------

1. 1 2 3  "About Rukmini Varma"। সংগ্রহের তারিখ ২৮ মার্চ ২০২১।
2. ↑  Travancore State Manual Vol II by Velu Pillai, 1940
3. ↑  The Raja Ravi Varma Heritage Foundation

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| জীবনীমূলক অভিধান | 
* জার্মানি

 |
১৪ শতকের চিত্রে হাশাশিনদের হাতে নিজামুল মুলকের হত্যাকাণ্ড।
**হাশাশিন** (আরবি: حشّاشين *Ḥashshāshīn*) বা ইংরেজিতে **অ্যাসাসিন** (আরবি: Assassin) হল নিজারি ইসমাইলি মতবাদের একটি গোষ্ঠী। বিশেষ করে পারস্য ও সিরিয়ায় তারা তাদের কর্মকাণ্ড চালাত। ১১ শতকে এই গোষ্ঠীর জন্ম হয়। এসময় তারা সুন্নি সেলজুক সাম্রাজ্যের জন্য মারাত্মক সামরিক হুমকি তৈরী করে। হাসান সাবাহ তাদের নেতৃত্ব দেন। তারা আলামুত নামক পর্বত দুর্গ দখল করতে সক্ষম হয়। এটি তাদের সদরদপ্তর ছিল।মার্কো পোলোর বিবরণ পি কে হিট্টি আরব জাতির ইতিহাস বইয়ে উল্লেখ করেছেন যেভাবে "তিনি যাকে অ্যাশিশিন করতে চাইবেন তাকে ছাড়া কাউকেই এখন ওই বাগানে প্রবেশ করতে দেওয়ক হত না।বাগানের প্রবেশপথে একটি দুর্গ ছিল।গোটা পৃথিবীর আক্রমণ প্রতিহত করার শক্তি তার ছিল।এছাড়া বাগানে ঢোকার আর কোন রাস্তাও ছিল না।তার দরবারে ১২ থেকে ২০ বছরের কিছু সংখ্যক যুবককে তিনি রেখেছিলেন।এদের সৈন্য হবার ইচ্ছাছিল......তারপর একবারে চার,ছয় বা দশজনকে বাগানে নিয়ে যেতেন।প্রথমে তাদের এমন একটি পানীয় খাওয়াতেন যাতে তারা গভীর ঘুমে আচ্ছন্ন হয়ে পড়ে।তারপর তাদের বহন করে ভিতরে নিয়ে যাওয়া হত।সুতরাং তারা যখন জেগে উঠত,তারা দেখত যে তারা বাগানে ঢুকে পড়েছে।জেগে উঠে এমন একটা মনোরম স্থানে নিজেদের দেখে মনে করত যে,এটা প্রকৃতই স্বর্গ।যুবতী ও তরুণীরা সেখানে তাদের আলিঙ্গন করত যতক্ষণ না তারা পরিতৃপ্ত হয়.....।সুতরাং যখন সে প্রবীণ ব্যক্তিটি যখন কোন রাজপুত্রকে হত্যা করতে চাইতেন তখন এমন একজন যুবককে ডেকে বলতেন,"তুমি যাও এবং অমুক অমুককে হত্যা করে আস।যখন তুমি ফিরে আসবে দেবদূতরা তোমাকে স্বর্গে নিয়ে যাবে।আর যদি তোমার মৃত্যুও ঘটে তা স্বত্ত্বেও আমি তোমার দেহ বহন করে স্বর্গে নিয়ে আসার জন্য ফেরেস্তাদের পাঠাব।"বিভিন্ন শাসক সেনাপতিকে এই গুপ্ত ঘাতকরা হত্যা শুরু করলে তখনকার বিশ্বে একটি আতঙ্ক সৃস্টি হয়েছিল।তাদেরকে কোন শাসকও পরাজিত করতে পারছিল ন।পরে হালাকু খান ওদের ধ্বংস করে সেক্ষেত্রে তাকে সহযোগিতা না করার অযুহাতে আব্বাসীয় খেলাফত বিনাশসহ বাগদাদ ধ্বংস করেন।

আরও দেখুন
---------

* ক্রুসেড
* ইমামাহ (নিজারি ইসমাইলি মতবাদ)
* নিজারি ইসমাইলিদের ইতিহাস
* নিজারি ইসমাইলি রাষ্ট্র
* নিনজা
* সিকারি
* অ্যাসাসিন'স ক্রিড (ভিডিও গেম)

তথ্যসূত্র
---------

1. ↑  "hashish - definition of hashish by the Free Online Dictionary, Thesaurus and Encyclopedia"। Thefreedictionary.com। সংগ্রহের তারিখ ২০১৩-০৪-১১।